CELEX: 62010TN0168
Language: mt
Date: 2010-04-15 00:00:00
Title: Kawża T-168/10: Rikors ippreżentat fil- 15 ta' April 2010 — Il-Kummissjoni vs SEMEA

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/48
            
         
      Rikors ippreżentat fil-15 ta' April 2010 — Il-Kummissjoni vs SEMEA
      (Kawża T-168/10)
      (2010/C 161/76)
      Lingwa tal-kawża: il-Franċiż
      
         Partijiet
      
      
         Rikorrenti: Il-Kummissjoni Ewropea (rappreżentanti: S. Petrova, aġent, u E. Bouttier, avukat)
      
         Konvenuta: Société d’économie mixte d’équipement de l’Aveyron (SEMEA) (Millau, Franza)
      
         Talbiet tar-rikorrenti
      
      
                  —
               
               
                  tikkundanna lil Société d’économie mixte de l’Aveyron, fil-persuna tal-mandatarju ad hoc tagħha, sabiex tħallas lir-rikorrenti ammont ta’ EUR 41,012 bħala somma prinċipali, flimkien tal-interessi dovuti mill-10 ta’ Marzu 1992 jew, sussidjarjament, mis-27 ta’ April 1993;
               
            
                  —
               
               
                  tordna l-kapitalizzazzjoni tal-interessi;
               
            
                  —
               
               
                  tikkundanna il-kumpannija SEMEA għas-somma ta’ EUR 5,000 minħabba r-resistenza abbużiva tagħha;
               
            
                  —
               
               
                  tikkundanna lill-kumpannija SEMEA għall-ispejjeż f’din il-kawża.
               
            
         Motivi u argumenti prinċipali
      
      Il-Komunità Europea, irrapreżentata mill-Kummissjoni, ikkonkludiet fis-6 ta’ Lulju 1990 ma’ Société d’économie mixte d’équipement de l’Aveyron (SEMEA) kuntratt ta’ kofinanzjament dwar azzjoni ta’ żvilupp lokali li kien jikkonsisti fl-eżekuzzjoni ta’ xogħlijiet ta’ preparazzjoni u ta’ twaqqif ta’ Centre Européen d’Entreprise Locale (Ċentru Eropew tal-Impriżi Lokali) f’Millau.
      Il-Kummissjoni ssostni li taħt dan il-kuntratt, SEMEA kienet intrabtet twettaq prestazzjonijiet differenti u li tagħti rendikont lill-Kummissjoni permezz ta’ rapporti perijodici u l-Kummissjoni, min-naħa tagħha, intrabtet sabiex tikkontribwixxi finanzjarament għat-twettiq ta’ dawn ix-xogħlijiet, għal ammont massimu ta’ ECU 135,000, fil-limitu ta’ 50 % tal-ispejjeż ġġustifikati tax-xogħol.
      F’Mejju 1991, SEMEA talbet lill-Kummissjoni sabiex dan il-kuntratt jkun jista’ jiġi eżegwit minn struttura oħra, l-Association CEI12, u dan kien ġie aċċettat mill-Kummissjoni bil-preċiżjoni li dan il-ftehim ma eżonerax lil SEMEA mill-obbligi tagħha u SEMEA kkonfermat li hija kienet ser tiggarantixxi l-eżekuzzjoni tajba tal-prestazzjonijiet previsti fil-kuntratt.
      Wara kontroll fuq l-istat ta’ progress tax-xogħol, ġie kkonstatat li t-total tal-ispejjeż eliġġibbli kienu għolew għas-somma ta’ EUC 187,977 u għaldaqstant, li l-kontribuzzjoni tal-Kummissjoni għandha tiġi ffissata għal 50 % ta’ dan l-ammont, jiġifieri s-somma ta’ ECU 93,988.
      Sa fejn SEMEA diġà rċeviet is-somma ta’ EUR 135,000 taħt il-kuntratt, dan ir-rikors huwa intiż li jintalab rimbors ta’ dak li rċeviet żejjed.